K-pop

K-pop (korea keeles 가요 Gayo; nimetuste Korea popmuusika või Korea populaarne muusika lühend) on muusikastiil, mis koosneb pop-, tantsu-, hiphop-, rokk-, R&B ja elektroonilisest muusikast ning on pärit Lõuna-Koreast. Praegusel ajal on K-popi ansamblitest populaarseim BTS, mille liikmed on ajakiri Time arvanud 2017. aasta 25 kõige mõjukama inimese hulka. 

Facebooki fännilehtede, iTunesi, Twitteri profiilide ja YouTube'is avaldatud muusikavideote kaudu jõuab K-pop kõikjale maailmas, Interneti kaudu kasvab selle stiili populaarsus plahvatusliku kiirusega. Lõuna-Korea popmuusika on populaarne kõikjal Aasias, eriti populaarne on see Hiinas, Hongkongis, Jaapanis, Taiwanis, Tais ja Vietnamis.

K-popist on kujunenud populaarne subkultuur teismeliste, noorte ja täiskasvanute seas üle kogu maailma, mille tulemusena on tekkinud suur huvi korea keele, korea kultuuri ja üldiselt Aasia kultuuri vastu.

K-pop on populaarseks saanud ka Eesti noorte seas ning 2016. aastal korraldati Tartus Eesti esimene K-popi festival. 7. juulil 2018 korraldati Tartus K-Fest.

Suuremad K-popi plaadifirmad Lõuna-Koreas on JYP Entertainment, YG Entertainment ja S. M. Entertainment, mille ansamblid ja soololauljad on saavutanud suurt edu ning jõudnud edetabelite tippu.

Omadused
Audiovisuaalne sisu
pisi|Girls Generation esitus
K-pop on muusika nii kõrvadele kui ka silmadele. Prantsuse Institut national de l'audiovisuel kirjeldab nähtust kui “sünteesitud muusika, teravate tantsukavade ja stiilsete ning värviliste riiete suland” . 

Iidoli praktikant

Peamiselt saadakse praktikandiks läbi tänava, agentuuri või veebi castingu. Läbides ühe neist etappidest pole veel aga garanteeritud, et veel iidoliks saadakse. Järgneb treeningprotsess, milles toimuvad tunnid tantsimises, laulmises, näitlemises, meediakoolituses, võõrkeeltes, isiksuses jne. siis toimuvad igakuised hindamised. Olulised on oskused, aga väga suurt rolli mängib ka õnn. Ei piisa sellest, et ollakse kõigist parem, kui ei sobita visiooniga, mida agendid otsivad, või puuduvad head suhted teistega. 

Tants

Tants on üks peamisi osi k-popist. Nad on ülesehituselt loodud tantsijaid lakeerima ning samuti komplimenteerima muusikat. Tavaliselt koostavad tantsu koreagraafid, aga ettevõttel ja iidolitel on selles ka oma sõna. 

Stiil
Peale lääne muusikast inspiratsiooni saamist, võeti sealt üle ka eri moe trende. Algusaastatel oli eriti selleks just hiphopi stiil: erksate värvidega kottis püksid või traksid, suured T-särgid ja pusad, nokamütsid ja bucket mütsid. Aja möödudes on käinud läbi veel eri trendid nagu retro, must-valge, seksikas, futuristlik jms.  

 Ajalugu 
1990. aastatel võtsid korea muusikud üle eri elemente euroopa ja ameerika muusikast, nagu hiphop, rokk, džäss, elektrooniline tantsumuusika. Seo Taiji and Boys võib pidada stiili alusepanijaks, nende debüütlaulu populaarsusest võeti inspiratsiooni . Selle suur edu viis korea muusika fookuse just teismeliste kuulajate poole. H.O.T oli üks esimesi iidolgruppe, kes oli läbinud suure treeningprotsessi. Nende rõõmsameelsed laulud koos energiliste tantsudega inspireerisid ka järgnevaid gruppe. 

K-pop muutus ka osaks hallyust (korea laine) ehk korea kultuuri levik teistes riikides . K-pop esineb üha enam lääne edetabelites nagu Billboard, tõestades selle populaarsust läänes. Eriti suur tõus tuli PSY “Gangnam Style”-ga, mis oli esimene Youtubeäi video, mis jõudis 1 miljardi vaatamiseni. 2017. aastal võitis BTS Billboard top social artist, mis põhineb fännide hääletusel, ja nad olid sellega esimene k-pop grupp, kes oli võitnud Billboard auhinna . Samuti olid nad esimesed esinema Ameerika auhinnatseremoonial oma lauluga “DNA” . 

 Kultuur 

Terminoloogia

K-pop artiste kutsutakse põhiliselt iidoliteks või iidoli gruppideks. Igal grupil on oma liider, kes siis n-ö gruppi juhib. Noorimat liiget grupist kutsutakse maknae-ks (막내) . Sõna bias kasutatakse oma lemmik liikme kohta grupis . Comebacki all mõeldakse uut albumit, millega kaasneb palju erinevaid reklaamivaid tegevusi . Sasaengide all tuntakse hullunud fänne, kes jälitavad iidoleid ja häirivad nende privaatsust tähelepanu saamiseks .

Fännid

Fännigruppe kutsutakse kindla nime järgi, sõltuvalt grupist, keda jälgitakse. Nii on saanud BTS fännid nimeks ARMY, Blackpinki fännid Blinks, Twice’i fänne tuntakse kui Once, Seventeeni fänne kui Carats, Stray Kidsi fännid on Stay jne.  
pisi|BTS fännide ARMY logo
Unikaalne osa k-popist on fanchants, mis sisaldab liikmete nimesid ja on kohandatud sobima hüüdmiseks laulu kindlas osas, kui iidolid ei laula, et neid mitte segada . 

 Vaata ka 
 J-pop
 Lõuna-Korea ansamblid

 Välislingid 

 K-POP Official Channel (K-POP ametlik Youtube'i kanal)
 K-POP: A New Force in Pop Music

Kategooria:Pop
Kategooria:Lõuna-Korea muusika
Kategooria:Muusikastiilid